CELEX: C2007/199/13
Language: bg
Date: 2007-08-25 00:00:00
Title: Дело C-430/05: Решение на Съда (първи състав) от 5 юли 2007 г. (преюдициално запитване от Symvoulio tis Epikrateias — Гърция) — Ntionik Anonymi Eraireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas/Epitropi Kefalaiagoras (Директива 2001/34/ЕО — Член 21 — Допускане на ценни книжа до официална регистрация на фондова борса — Проспект — Публикуване на неточна информация — Отговорни лица — Членове на управителен орган)

25.8.2007   
            
            
               BG
            
            
               Официален вестник на Европейския съюз
            
            
               C 199/8
            
         Решение на Съда (първи състав) от 5 юли 2007 г. (преюдициално запитване от Symvoulio tis Epikrateias — Гърция) — Ntionik Anonymi Eraireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas/Epitropi Kefalaiagoras
   (Дело C-430/05) (1)
   
   (Директива 2001/34/ЕО - Член 21 - Допускане на ценни книжа до официална регистрация на фондова борса - Проспект - Публикуване на неточна информация - Отговорни лица - Членове на управителен орган)
   (2007/C 199/13)
   Език на производството: гръцки
   Препращаща юрисдикция
   Symvoulio tis Epikrateias
   Страни в главното производство
   
      Ищци: Ntionik Anonymi Eraireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas
   
      Ответник: Epitropi Kefalaiagoras
   Предмет
   Преюдициално запитване — Symvoulio tis Epikrateias — Тълкуване на член 21 от Директива 2001/34/ЕО на Европейския парламент и на Съвета от 28 май 2001 година относно допускане на ценни книжа до официална регистрация на фондова борса и относно информацията, която подлежи на публикуване във връзка с подобни ценни книжа (ОВ L 184, стр. 1) — Публикуване на проспект, съдържащ неточни или заблуждаващи сведения, които могат да въведат инвеститорите в заблуждение.
   Диспозитив
   Член 21 от Директива 2001/34/ЕО на Европейския парламент и на Съвета от 28 май 2001 г. относно допускане на ценни книжа до официална регистрация на фондова борса и относно информацията, която подлежи на публикуване във връзка с подобни ценни книжа, трябва да бъде тълкуван в смисъл, че не противоречи на това националният законодател да предвиди налагането на административни санкции в случаите на съдържаща се неточна или заблуждаваща информация в публикувания с цел официална регистрация на ценни книжа на фондовата борса проспект, не само спрямо изрично посочените като отговорни в проспекта лица, но също и спрямо емитента на посочените ценни книжа, и като не се прави разлика за членовете на управителния орган на емитента, независимо дали последните са били означени като отговорни в посочения проспект.
   
      (1)  ОВ C 60 от 11.3.2006 г.